O‘zbekiston kapital bozori kapitallashuvini 4,5 mlrd dollarga yetkazish belgilandi

«Kapital bozorini yanada rivojlantirish chora-tadbirlari to‘g‘risida»gi prezident farmoni qabul qilindi.
Hujjatga ko‘ra, quyidagilar kapital bozorini rivojlantirishning asosiy yo‘nalishlari etib belgilanmoqda:
Farmon bilan 2021-2023 yillarda kapital bozorini rivojlantirish dasturi, uni amalga oshirish natijasida erishiladigan maqsadli ko‘rsatkichlar, «Yo‘l xaritasi», aksiyalari fond birjasi orqali ommaviy joylashtirilishi belgilangan korxonalar ro‘yxati tasdiqlandi.
Hujjatda belgilanishicha, erkin muomaladagi qimmatli qog‘ozlar umumiy hajmini yalpi ichki mahsulotning kamida 5 foiziga yetkazish dasturning asosiy maqsadi hisoblanadi.
2023 yil 1 yanvardan boshlab mahalliy emitentlar o‘z aksiyalarini dastlab respublika fond birjasida joylashtirgandan so‘ng anderrayter tavsiyasiga ko‘ra xorijiy fond bozorlarida joylashtirishi mumkin.
Farmon asosida «Moliya va investitsiya savodxonligi» dasturi amalga oshiriladi. Xususan, dastur orqali:
 Ma'lumot uchun, ayni paytda O‘zbekiston kapital bozori kapitallashuvi mamlakat YaIMga nisbatan 1 foizga teng. Rivojlanayotgan mamlakatlarda bu ko‘rsatkich 30–60 foiz, rivojlangan davlatlarda esa 100 foiz va undan ham ortiqni tashkil etadi.
2019 yilda kapital bozorini rivojlantirishning 5 yillik strategiyasi loyihasi e'lon qilingan, shu munosabat bilan Toshkentda xalqaro konferensiya ham tashkil etilgan edi.
2021 yil martda o‘tkazilgan xalqaro anjumanda ham kapital bozorini rivojlantirish, regulyatorga ko‘proq imkoniyat berish borasida muhokamalar bo‘lgan. Tadbirda Senat raisi birinchi o‘rinbosari Sodiq Safoyev ayni paytda O‘zbekistonda kapital bozori rivojlanish darajasi dastlabki holatda ekani, aholi va mahalliy kompaniyalarning investitsiyadagi ishtiroki minimal darajadaligi, mamlakatda institutsional investorlar deyarli mavjud emasligini ta'kidlagan.